stanford-oval/wikipedia huggingface dataset:
วีระศักดิ์ ขอบเขต

| วีระศักดิ์ ขอบเขต |
| --- | --- |

เกิด: 10 ตุลาคม พ.ศ. 2516 (51 ปี) จังหวัดขอนแก่น ประเทศไทย
ชื่ออื่น: ป๋อง
อาชีพ: ผู้ประกาศข่าว
องค์การ: สถานีวิทยุโทรทัศน์แห่งประเทศไทย
มีชื่อเสียงจาก: ผู้ประกาศข่าวการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ผลงานเด่น: ข่าวในพระราชสำนัก
วีระศักดิ์ ขอบเขต (เกิด 10 ตุลาคม พ.ศ. 2516) ชื่อเล่น ป๋อง เป็นผู้ประกาศข่าวชาวไทย ปัจจุบันอ่านข่าวในพระราชสำนัก ทางสถานีวิทยุโทรทัศน์แห่งประเทศไทย และเป็นที่รู้จักในฐานะผู้ประกาศข่าวการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ประวัติ

วีระศักดิ์ ขอบเขต เกิดเมื่อวันที่ 10 ตุลาคม พ.ศ. 2516 มีพื้นเพเป็นชาวจังหวัดขอนแก่นโดยกำเนิด สำเร็จการศึกษาระดับมัธยมจากโรงเรียนขอนแก่นวิทยายน, ระดับปริญญาตรีจากคณะมนุษยศาสตร์และสังคมศาสตร์ มหาวิทยาลัยขอนแก่น และระดับปริญญาโทสาขารัฐศาสตร์ จากคณะสังคมศาสตร์ มหาวิทยาลัยเกษตรศาสตร์ ทั้งนี้ เขาได้ทำหน้าที่เป็นผู้ประกาศข่าวตั้งแต่ พ.ศ. 2537 โดยเป็นนักข่าวสังคมสายการศึกษา ที่สถานีโทรทัศน์สีกองทัพบกช่อง 7 ก่อนจะย้ายไปอยู่สถานีโทรทัศน์ไทยทีวีสีช่อง 9 ซึ่งในช่วงนั้นรับหน้าที่เป็นนักข่าวสายการเกษตร และ ผู้ประกาศข่าวเยาวชน ตามลำดับ ก่อนจะออกจากวงการไประยะหนึ่ง เพื่อทำธุรกิจส่วนตัว แล้วกลับมาเป็นผู้ประกาศข่าวทางสถานีวิทยุโทรทัศน์แห่งประเทศไทยเมื่อ พ.ศ. 2549
ชีวิตส่วนตัว

วีระศักดิ์ ขอบเขต เป็นผู้มีความจงรักภักดีต่อพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นอย่างมาก โดยเขาถึงกับร้องไห้ในวันที่ประกาศข่าวการสวรรคตของพระองค์ กระนั้น ผู้ชมจำนวนมากต่างยกย่องถึงการทำหน้าที่ของเขาได้อย่างดีเยี่ยมขณะที่ออกอากาศ
รางวัลที่ได้รับ

รางวัลราชบัณฑิตยสถานสรรเสริญ ประจำปี 2555 ประเภทผู้ดำเนินรายการโทรทัศน์
Bacillus subtilis

| Bacillus subtilis |
| --- | --- |

TEM micrograph ของเซลล์ B. subtilis ใน cross-section (scale bar = 200 nm)

การจำแนกชั้นทางวิทยาศาสตร์ 
โดเมน:: แบคทีเรีย Bacteria
ไฟลัม:: Firmicutes Firmicutes
ชั้น:: Bacilli Bacilli
อันดับ:: Bacillales Bacillales
วงศ์:: Bacillaceae Bacillaceae
สกุล:: Bacillus Bacillus (Ehrenberg 1835) Cohn 1872
สปีชีส์:: Bacillus subtilis
ชื่อทวินาม
Bacillus subtilis (Ehrenberg 1835) Cohn 1872

ชื่อพ้อง
 Vibrio subtilis Ehrenberg 1835  Until 2008 Bacillus globigii was thought to be B. subtilis but is since formally recognized as Bacillus atrophaeus.
Bacillus subtilis เป็นแบคทีเรียแกรมบวกคะตะเลสบวก พบในดินและทางเดินอาหารของสัตว์เคี้ยวเอื้องและมนุษย์ เป็นสมาชิกของสกุล Bacillus เป็นรูปแท่งและสามารถสร้าง endospore ที่ทนทานและป้องกันได้ดี ทำให้สามารถทนต่อสภาพแวดล้อมที่ร้ายแรงได้ ในสมัยก่อนได้รับการจัดอันดับเป็น obligate aerobe แม้ว่ามีหลักฐานว่าเป็น anaerobe facultative Bacillus subtilis ถือได้ว่าเป็นแบคทีเรียกรัมบวกที่ได้รับการศึกษามากที่สุด และมักใช้เป็นสิ่งมีชีวิตต้นแบบเพื่อศึกษาการจำลองแบบของโครโมโซมของแบคทีเรียและความแตกต่างของเซลล์ เป็นหนึ่งในแบคทีเรียที่สำคัญในการผลิตเอนไซม์และใช้ในระดับอุตสาหกรรมโดยบริษัทด้านเทคโนโลยีชีวภาพ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Bacillus subtilis
SubtiWiki "up-to-date information for all genes of Bacillus subtilis"
Bacillus subtilis Final Risk Assessment on EPA.gov. Archived from the original on 2015-09-09.
Bacillus subtilis genome browser
Type strain of Bacillus subtilis at BacDive - the Bacterial Diversity Metadatabase
| --- | --- |
การแยกแยะหน่วยอนุกรมวิธาน:  Wikidata: Q131238  Wikispecies: Bacillus subtilis  BacDive: 1172  BioLib: 127721  EoL: 2912748  EPPO: BACISU  GBIF: 5428098  iNaturalist: 245605  IRMNG: 10830088  ITIS: 958555  LPSN: bacillus-subtilis  NCBI: 1423  NZOR: 5ccf28c7-8503-4500-b39a-29876be9d904  WoRMS: 422813 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  ญี่ปุ่น  เช็กเกีย
ตี๋เหรินเจี๋ย ผจญกับดักเทพมังกร

| ตี๋เหรินเจี๋ย ผจญกับดักเทพมังกร |
| --- | --- |
โปสเตอร์ภาพยนตร์
กำกับ: สฺวี เค่อ
บทภาพยนตร์: จาง เจียลู่ สฺวี เค่อ
เนื้อเรื่อง: เฉิน ก๊วะฟู่ ฉีเคอะ
อำนวยการสร้าง: นานซุน สือ หวัง จงเล่ย เฉิน ก๊วะฟู่ ฉีเคอะ
นักแสดงนำ: เจ้า โย่วถิง เฝิง เส้าเฟิง หลิน เกิงซิน คิมบอม แองเจลาเบบี หลิว เจียหลิง
กำกับภาพ: สุง ฟ่ายเจย
ตัดต่อ: อู๋ เป่าหยาง
ดนตรีประกอบ: เคนจิ คาวาอิ
ผู้จัดจำหน่าย:  หัวอี้บราเธอร์ส  พระนครฟิล์ม
วันฉาย:  27 กันยายน 2013    28 กันยายน ปีเดียวกัน
ความยาว: 133 นาที
ประเทศ: จีน
ภาษา: แมนดาริน
ทำเงิน: 98,400,000 ดอลลาร์สหรัฐ
ตี๋เหรินเจี๋ย ผจญกับดักเทพมังกร (อังกฤษ: Young Detective Dee: Rise of the Sea Dragon) เป็นภาพยนตร์แอคชั่นแฟนตาซี สัญชาติจีน สร้างขึ้นเมื่อปี ค.ศ. 2013 กำกับโดย สฺวี เค่อ ภาพยนตร์เรื่องนี้เป็นภาคต่อของ ตี๋เหรินเจี๋ย ดาบทะลุคนไฟ ภาพยนตร์เรื่องนี้มีภาคต่อคือ Detective Dee: The Four Heavenly Kings นำแสดงโดย เจ้า โย่วถิง, เฝิง เส้าเฟิง, หลิน เกิงซิน, คิมบอม, แองเจลาเบบี, หลิว เจียหลิง
เนื้อเรื่องย่อ

พระนางบูเช็คเทียน และ พระจักรพรรดิเกาจง ออกคำสั่งให้เรือรบเดินทางไปยังอาณาจักรแบกแจ ซึ่งเป็นพันธมิตรเก่าแก่เพื่อช่วยเหลือจากการถูกบุกรุกโดยกองกำลังบูเย้าที่อาจจะมุ่งหน้ามาที่ประเทศจีนได้ แต่ก่อนที่พวกเขาจะออกจากท่าเรือ กองกำลังเรือรบกลับถูกเงาลึกลับจากใต้น้ำทำลายลง ชาวเมืองลั่วหยาง เมืองหลวงทางตะวันออกต่างเชื่อว่า เทพมังกรเป็นต้นเหตุของเรืองนี้ และจะต้องทำการบูชายันหญิงสาวบริสุทธิ์ที่สวยที่สุดในเมือง เพื่อลดความพิโรธและเพื่อเอาใจเทพมังกร สาวบริสุทธิ์อย่างนางโลมหยิน จึงถูกเลือก ทั้งนี้เพราะนางถูกขังไว้ในวัดเทพมังกรเป็นเวลาสามปีด้วยเหตุที่ ปฏิเสธจะพลีกายมอบความบริสุทธิ์ให้กับพวกขุนนาง แต่พระนางบูเช็คเทียน ไม่เชื่อเรื่องพวกนี้จึงออกคำสั่งกับ เฉินจิน หัวหน้าผู้พิพากษาของเมืองหลวงให้ทำการสืบสวนว่าใครอยู่เบื้องหลังการก่อวินาศกรรมและต่อต้านนาง ซึ่งนางสงสัยว่าพวกบูเย้า อาจอยู่เบื้องหลังเรื่องนี้ และหาก เฉินจินไม่สามารถอธิบายเรื่องนี้หรือไขคดีได้ภายในสิบวัน เขาจะต้องถูกตัดหัวและประจวบกับที่ ตี๋เหรินเจี๋ย เดินทางยังเมืองลั่วหยางพอดี เพื่อเข้าร่วมการตัดสินคดีในฐานะ ผู้พิพากษาประจำอำเภอ ข้าราชการระดับสูงสายนักสืบ ผู้พิพากษา อัยการ และ เพชฌฆาต หลังจากเปิดโปงคดีทุจริตของข้าราชการในเมืองบิงฉัวที่ถูกตัดสินให้เนรเทศไปอยู่ยังหัวเมืองทาง ตะวันออกเพื่อเป็นเยี่ยงอย่าง ตี๋เหรินเจี๋ย และ เฉินจิน ต่างเห็นขบวนแห่ของนางโลมหยิน ที่ถูกแห่ไปตามถนนก่อนจะกลับเข้าไปยังวัดเทพมังกร ทั้งคู่ต่างหลงใหลในความงามของนาง และระหว่างทางไปศาล ตี๋เหรินเจี๋ย แอบเห็นกลุ่มคนจากแคว้นอื่นออกจากโรงน้ำชา พวกเขาแต่งตัวเหมือนพวกนักบวชลัทธิเต๋า และมุ่งหน้าไปทางคลองที่อยู่คนละด้านกับวัด เมื่อตี๋เหรินเจี๋ยมาถึงศาลเขาตรวจสอบรายชื่อของข้าราชการและแผนที่ของเมืองลั่วหยางตรงปากทางเข้า เขาก็รู้ทันทีว่าคลองไม่ได้นำไปสู่วัด ความทรงจำนับร้อยแล่นกลับมาในหัวของเขา นั่นรวมถึงลักษณะอาวุธที่ถูกซ่อนไว้ใต้ผ้าคลุมพวกนักบวชปลอมและคำที่อ่านจากริมฝีปากที่ออกคำสั่งให้ลักพาตัวนางโลม พวกทหารถูกส่งไปยังวัดเทพมังกร ตี๋เหรินเจี๋ยจึงคว้าเข็มขัดที่มีตรานักสืบและออกไปยังวัดทันที เขามาถึงวัดพอดีกับเวลาที่ปล่อยตัวนางโลมหยินจากการคุมขังของวัด และสิ่งลึกลับในทะเลก็เปิดฉากต่อสู้ ตี๋เหรินเจี๋ยต่อสู้กับปีศาจ และเฉินจินก็ตามจับเขามาสอบปากคำในคุกใต้ดิน ก่อนที่เขาจะถูกทรมาน ตี๋เหรินเจี๋ยออกอุบายให้ตามหมอชาเต๋า เพื่อช่วยเขาให้เป็นอิสระ หมอหนุ่มสนใจในทฤษฎีใหม่เกี่ยวกับต้นกำเนิดปีศาจแห่งท้องทะเลนี้ เขาทั้งคู่จึงเริ่มออกสืบด้วยกันซึ่งนำไปสู่เรื่องราวของพวกขุนนางชั้นสูง ในลำดับการปกครองของเมืองลั่วหยางเมืองนี้มีจักรพรรดิเป็นของตนเองแต่ตัวจักรพรรดิกลับติดยาที่มีลักษณะคล้ายชา ซึ่งเป็นชาในตำนานจากโรงน้ำชาชิงซิน โรงน้ำชานี้มีหัวหน้าชื่อหยวนเฉิน เขาเป็นคนรักของนางโลมหยิน ซึ่งได้หายสาบสูญไปเมื่อ 6 เดือนก่อน นับตั้งแต่ชาวเกาะทางตะวันออกผู้ลึกลับนาม หัวยี่ เดินทางมาถึงเมืองลั่วหยาง ใกล้จะถึงกำหนดตามคำสั่งของพระนางบูเช็คเทียนแล้ว เฉินจิน จึงร่วมสืบปริศนานี้กับ ตี๋เหรินเจี๋ยและชาเต๋า แล้วพวกเขาก็รู้ว่าสิ่งมีชีวิตพิสดารออกมาจากวัดนั้นที่จริงคือ หยวนเฉิน ที่ร่างกายถูกพิษจนผิดรูป เขาถูกวางยาพิษโดยหัวยี่ หัวยี่ที่จริงแล้วเป็นเจ้าชายที่ลี้ภัยมาจากประเทศเพื่อนบ้าน เขาแอบซ่องสุมกำลังและหลบอยู่ตามเกาะใกล้ๆกับเมืองลั่วหยางเพื่อรอการโจมตี และในขณะเดียวกัน ปีศาจใต้ท้องทะเลลึกของจริงก็กำลังจะตื่นขึ้น
นักแสดง

เจ้า โย่วถิง รับบท ตี๋ เหรินเจี๋ย
เฝิง เส้าเฟิง รับบท อู๋ยี่เฉินจิน
หลิน เกิงซิน รับบท ซาถัว
คิมบอม รับบท หยวนเจิน
แองเจลาเบบี รับบท หยิน รุ่ยจี่
หลิว เจียหลิง รับบท พระนางบูเช็กเทียน
เฉิน คุน
แหล่งข้อมูลอื่น

ตี๋เหรินเจี๋ย ผจญกับดักเทพมังกร ที่อินเทอร์เน็ตมูวีเดตาเบส
Ariasa

| Ariasa |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: Hemiptera Hemiptera
วงศ์:: จักจั่น Cicadidae
สกุล:: Ariasa Ariasa Distant, 1905
สปีชีส์:: Ariasa
ชื่อทวินาม
Ariasa Distant, 1905

Ariasa เป็นสกุลของมวนที่อยู่ในวงศ์ Cicadidae
สปีชีส์ในสกุลนี้พบในทวีปอเมริกาตอนใต้
สปีชีส์ในสกุลนี้ ได้แก่:
Ariasa albimaculosa Sanborn, 2016
Ariasa albiplica (Walker, 1858)
Ariasa alboapicata (Distant, 1905)
Ariasa arechavaletae (Berg, 1884)
Ariasa bartletti Sanborn, 2016
Ariasa bilaqueata (Uhler, 1903)
Ariasa colombiae (Distant, 1892)
Ariasa diupsilon (Walker, 1850)
Ariasa egregia (Uhler, 1903)
Ariasa maryannae Sanborn, 2016
Ariasa nigrorufa (Walker, 1850)
Ariasa nigrovittata Distant, 1905
Ariasa russelli Sanborn, 2016
Ariasa urens (Walker, 1852)
Ariasa venezuelaensis Sanborn, 2020
1 2 3  "Ariasa Distant, 1905". www.gbif.org (ภาษาอังกฤษ). สืบค้นเมื่อ 30 May 2021.
| --- | --- |
การแยกแยะหน่วยอนุกรมวิธาน:  Wikidata: Q20672576  Wikispecies: Ariasa  EoL: 4147111  GBIF: 6007195  iNaturalist: 740552  IRMNG: 1276411  ITIS: 846712  Plazi: 4C54879C-B64A-CD22-59BE-FF79FD37A7DC
สุทธิพงษ์ จุลเจริญ

| สุทธิพงษ์ จุลเจริญม> ป.ช., ม.ว.ม. |
| --- | --- |

ปลัดกระทรวงมหาดไทย
ดำรงตำแหน่ง 1 ตุลาคม พ.ศ. 2564 – 30 กันยายน พ.ศ. 2567 (2 ปี 365 วัน)
รัฐมนตรีว่าการ: อนุพงษ์ เผ่าจินดา อนุทิน ชาญวีรกูล
ก่อนหน้า: ฉัตรชัย พรหมเลิศ
ถัดไป: อรรษิษฐ์ สัมพันธรัตน์
 
ข้อมูลส่วนบุคคล
เกิด: 3 กุมภาพันธ์ พ.ศ. 2507 (60 ปี) อำเภอแหลมงอบ จังหวัดตราด
คู่สมรส: ดร.วันดี กุญชรยาคง จุลเจริญ
บุตร: พัชริยา จุลเจริญ
ศิษย์เก่า: จุฬาลงกรณ์มหาวิทยาลัย มหาวิทยาลัยราชภัฏสวนดุสิต
ยศที่ได้รับการแต่งตั้ง
รับใช้:  ไทย
สังกัด:  กองอาสารักษาดินแดน
ประจำการ: พ.ศ. 2531 – พ.ศ. 2567
ยศ:  นายกองเอก
บังคับบัญชา: กองอาสารักษาดินแดนจังหวัดนครนายก กองอาสารักษาดินแดนจังหวัดสระบุรี กองอาสารักษาดินแดนจังหวัดชัยนาท

สุทธิพงษ์ จุลเจริญ เป็นข้าราชการชาวไทยเคยดำรงตำแหน่งสำคัญ ๆ เช่น ปลัดกระทรวงมหาดไทย อธิบดีกรมการพัฒนาชุมชนและกรมส่งเสริมการปกครองท้องถิ่น และผู้ว่าราชการจังหวัดหลายจังหวัด
ประวัติ

สุทธิพงษ์ จุลเจริญ เกิดเมื่อวันที่ 3 กุมภาพันธ์ พ.ศ. 2507 จบการศึกษาระดับปริญญาตรี รัฐศาสตรบัณฑิต สาขาการปกครอง จากคณะรัฐศาสตร์ จุฬาลงกรณ์มหาวิทยาลัย เมื่อปี 2530 ปริญญาโทรัฐศาสตรมหาบัณฑิต (การปกครอง) จากจุฬาลงกรณ์มหาวิทยาลัย ในปี 2533 และปริญญาเอกปรัชญาดุษฎีบัณฑิต สาขาภาวะผู้นำเชิงยุทธศาสตร์ความเป็นเลิศ จากมหาวิทยาลัยราชภัฏสวนดุสิต และเคยเข้ารับการศึกษาที่มหาวิทยาลัยสยาม แต่ไม่ได้สำเร็จการศึกษา
สุทธิพงษ์ ได้รับปริญญารัฐศาสตร์ศาสตร์ดุษฎีบัณฑิตกิตติมศักดิ์ สาขาวิชาการปกครองท้องถิ่น จากมหาวิทยาลัยราชภัฏสวนสุนันทา  และมหาวิทยาลัยมหามกุฏราชวิทยาลัย
การทำงาน

สุทธิพงษ์ เข้ารับราชการเป็นปลัดอำเภอเมื่อปี พ.ศ. 2531 ที่อำเภอวังเหนือ จังหวัดลำปาง ได้เข้าอบรมหลักสูตรนายอำเภอ รุ่นที่ 48 ในปี พ.ศ. 2543 และเป็นปลัดอาวุโส (ระดับ 8) อำเภอกระทุ่มแบน จังหวัดสมุทรสาคร ในปี 2548 ต่อมาได้โอนย้ายมารับราชการในสังกัดสำนักงานรัฐมนตรี ในตำแหน่งหัวหน้าสำนักงานรัฐมนตรี (เจ้าหน้าที่วิเคราะห์นโยบายและแผน ระดับ 9) ในปี 2549
สุทธิพงษ์ ได้รับแต่งตั้งเป็นรองผู้ว่าราชการจังหวัดในปี 2551 ที่จังหวัดสมุทรสงคราม  เป็นรองผู้ว่าราชการจังหวัดนครนายกในปีถัดมา และได้รับแต่งตั้งเป็นผู้ว่าราชการจังหวัด ในปี 2553 ที่จังหวัดนครนายก จากนั้นถูกย้ายมาเป็นผู้ตรวจราชการกระทรวงมหาดไทย ในปี 2555 และกลับมาดำรงตำแหน่งผู้ว่าราชการจังหวัดสระบุรี ในปี 2556 ผู้ว่าราชการจังหวัดชัยนาท ในปี 2557 เป็นรองปลัดกระทรวงมหาดไทยในปีถัดมา
สุทธิพงษ์ ได้รับแต่งตั้งเป็นอธิบดีกรมส่งเสริมการปกครองท้องถิ่น ในปี 2560 และเป็นอธิบดีกรมการพัฒนาชุมชน ในปี 2562 จนกระทั่งได้รับแต่งตั้งเป็นปลัดกระทรวงมหาดไทย ในปี 2564
วันที่ 10 ม.ค. 2566 เมื่อเวลา 13.00 น. ที่ทำเนียบรัฐบาล นายวิษณุ เครืองาม รองนายกรัฐมนตรี ให้สัมภาษณ์กรณีหลายฝ่ายเรียกร้องให้ตรวจสอบจริยธรรม นายสุทธิพงษ์ จุลเจริญ ปลัดกระทรวงมหาดไทย ที่ใช้ถ้อยคำไม่เหมาะสมกับผู้ใต้บังคับบัญชาว่า ตนได้แจ้งเรื่องของปลัดกระทรวงมหาดไทยให้ที่ประชุมคณะรัฐมนตรีทราบในวันเดียวกันนี้แล้วว่า ทางกระทรวงมหาดไทยได้ดำเนินการตามประมวลจริยธรรม ที่ได้กำหนดว่า หากเกิดกรณีลักษณะดังกล่าวต้องให้ คณะกรรมการจริยธรรมของกระทรวงมหาดไทยเป็นผู้ดำเนินการ ซึ่งคณะกรรมการดังกล่าว มีนายวิบูลย์ สงวนพงศ์ อดีตปลัดกระทรวงมหาดไทยเป็นประธาน กำลังดำเนินการตรวจสอบ หากผลสรุปออกมาว่าเข้าขั้นเป็นความผิดทางวินัย ก็ให้นำเรื่องเข้าสู่คณะกรรมการสอบสวนทางวินัย แค่ถ้าเข้าขั้นเป็นความผิดทางอาญา เช่น หมิ่นประมาท ก็ให้ส่งเรื่องเข้าสู่กระบวนการทางอาญาต่อไป
วันที่ 22 พ.ค. 2566 ศาลอาญาคดีทุจริตเเละประพฤติมิชอบกลาง นัดฟังคำสั่งหรือคำพิพากษาในชั้นตรวจฟ้อง คดีที่ นายสงกาญ์ อัจฉริยะทรัพย์ กรรมการปฏิรูปประเทศด้านกระบวนการยุติธรรม และ ฐานะศิษย์เก่ามหาวิทยาลัยสยาม เป็นโจทก์ฟ้อง นายสุทธิพงษ์ จุลเจริญ ปลัดกระทรวงมหาดไทย ในความผิดตามประมวลกฎหมายอาญา มาตรา 157 และความผิดตาม พ.ร.บ.คอมฯ มาตรา 14(1) กรณีที่ปลัดสุทธิพงษ์ กล่าวด้อยค่าผู้ใต้บังคับบัญชาของตนเองและผู้อื่น ในการประชุมวิดีโอคอนเฟอเรนซ์ที่กระทรวงมหาดไทย เมื่อปลายปี 2565
ภายหลังฟังคำพิพากษา นายสงกาญ์ ในฐานะศิษย์เก่ามหาวิทยาลัยสยาม เปิดเผยว่า ศาลอาญามีคำสั่งยกฟ้องในคดีที่ได้เป็นโจทก์ฟ้อง นายสุทธิพงษ์ จุลเจริญ ปลัดกระทรวงมหาดไทย กรณีที่กล่าวด้อยค่าผู้ใต้บังคับบัญชาของตนเองและผู้อื่น โดยศาลพิจารณาแล้วเห็นว่า ผู้เสียหายคนแรกคือ ข้าราชการที่ถูกนายสุทธิพงษ์ กล่าวถึง และมหาวิทยาลัยสยาม ในส่วนตนที่เป็นศิษย์เก่ามหาวิทยาลัยสยาม ไม่ใช่ผู้เสียหายโดยตรง ศาลจึงยกฟ้องหรือไม่รับฟ้องคดีไว้พิจารณา
นายสงกาญ์ ยืนยันจะขออุทธรณ์ต่อศาลสูงต่อไป เนื่องจากมองว่าศิษย์เก่าที่จบการศึกษาจากมหาวิทยาลัยล้วนได้รับผลกระทบจากการกระทำดังกล่าวโดยตรง เช่น ทำให้ไม่ได้รับความเชื่อถือเมื่อสมัครงาน เนื่องจากผู้พูดได้กล่าวในฐานะที่เป็นข้าราชการระดับสูงทำให้หลายคนเชื่อถือคล้อยตาม สำหรับข้าราชการที่ถูกด้อยค่า ซึ่งเป็นผู้เสียหายโดยตรงนั้น เชื่อว่าจะไม่ดำเนินการฟ้องร้อง เนื่องจากเป็นข้าราชการในระบบ และผู้บังคับบัญชาสามารถให้คุณหรือโทษได้
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2566 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2556 –  เหรียญจักรพรรดิมาลา (ร.จ.พ.)
พ.ศ. 2555 –  เหรียญลูกเสือสดุดี ชั้นที่ 1
พ.ศ. 2559 –  เหรียญกาชาดสมนาคุณ ชั้นที่ 1 (เหรียญทอง)
ระเบิดเวลา

ระเบิดเวลา คือ ระเบิดที่ทำงานด้วยเครื่องจับเวลา ใช้เพื่อหลายวัตถุประสงค์ เช่น การโกงประกัน การก่อการร้าย การลอบสังหาร การบ่อนทำลาย และการสงคราม ทั้งยังมักปรากฏในภาพยนตร์ตื่นเต้นหรือต่อสู้ เพราะมักก่อให้รู้สึกถึงความฉุกเฉินแบบละคร
การสร้าง

ประจุระเบิดเป็นส่วนหลักของระเบิดทุกประเภท และมีขนาดกับน้ำหนักใหญ่ที่สุดในบรรดาส่วนประกอบ โดยเป็นองค์ประกอบของระเบิดที่มีไว้สร้างความเสียหาย (ถ้าใส่เศษกระสุน ลูกระเบิดก็อาจทำงานโดยอาศัยภาชนะหรือวัตถุอื่นข้างเคียง) ประจุนี้ทำงานด้วยตัวจุดระเบิด (detonator)
ส่วนกลไกกำกับเวลาของระเบิดเวลานั้นอาจสร้างขึ้นอย่างมืออาชีพ ไม่ว่าเป็นหนึ่งเดียวกับหรือแยกต่างหากจากตัวอุปกรณ์ หรืออาจสร้างขึ้นแบบมือสมัครเล่นจากอุปกรณ์ตามบ้านเรือน เช่น นาฬิกาไขลาน นาฬิกาข้อมือ และคอมพิวเตอร์แบบวางตัก เครื่องจับเวลานี้อาจกำหนดคำสั่งให้นับไปข้างหน้าหรือนับถอยหลัง (แต่มักเป็นการนับถอยหลัง เพราะระเบิดมักทำงานเมื่อหมดเวลาที่กำหนด)
ชนิด

ระเบิดเวลาแบ่งชนิดได้ดังนี้
ระเบิดถ่วงเวลา (delay-action bomb) มักทิ้งลงมาจากอากาศยาน โดยถ่วงเวลาการระเบิดเอาไว้
วัตถุระเบิดแสวงเครื่อง (improvised explosive device) มีกลไกลที่ให้ผู้วางระเบิดหลบหนีไปก่อนระเบิดได้
ระเบิดติดเรือ (limpet mine) ให้นักประดาน้ำเอาไปติดกับเรือข้าศึก
พ.ศ. 2518

| --- | --- |
ศตวรรษ::  19  20  21
ปี::  2515  2516  2517  2518  2519  2520  2521
| --- | --- |
ปฏิทินสุริยคติไทย: 2518
ปฏิทินกริกอเรียน: 1975 MCMLXXV
Ab urbe condita: 2728
ปฏิทินอาร์มีเนีย: 1424 ԹՎ ՌՆԻԴ
ปฏิทินอัสซีเรีย: 6725
ปฏิทินบาไฮ: 131–132
ปฏิทินเบงกอล: 1382
ปฏิทินเบอร์เบอร์: 2925
ปีในรัชกาลอังกฤษ: 23 Eliz. 2 – 24 Eliz. 2
พุทธศักราช: 2519
ปฏิทินพม่า: 1337
ปฏิทินไบแซนไทน์: 7483–7484
ปฏิทินจีน: 甲寅年 (ขาลธาตุไม้) 4671 หรือ 4611     — ถึง — 乙卯年 (เถาะธาตุไม้) 4672 หรือ 4612
ปฏิทินคอปติก: 1691–1692
ปฏิทินดิสคอร์เดีย: 3141
ปฏิทินเอธิโอเปีย: 1967–1968
ปฏิทินฮีบรู: 5735–5736
ปฏิทินฮินดู: 
 - วิกรมสมวัต: 2031–2032
 - ศกสมวัต: 1897–1898
 - กลียุค: 5076–5077
ปฏิทินโฮโลซีน: 11975
ปฏิทินอิกโบ: 975–976
ปฏิทินอิหร่าน: 1353–1354
ปฏิทินอิสลาม: 1394–1395
ปฏิทินญี่ปุ่น: ศักราชโชวะ 50 (昭和５０年)
ปฏิทินจูเช: 64
ปฏิทินจูเลียน: กริกอเรียนลบ 13 วัน
ปฏิทินเกาหลี: 4308
ปฏิทินหมินกั๋ว: ROC 64 民國64年
เวลายูนิกซ์: 157766400–189302399
กล่องนี้:  ดู คุย แก้
พุทธศักราช 2518 ตรงกับปีคริสต์ศักราช 1975 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
ปีเถาะ สัปตศก จุลศักราช 1337 (วันที่ 16 เมษายน เป็นวันเถลิงศก)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร (พ.ศ. 2489 – พ.ศ. 2559)
นายกรัฐมนตรี
สัญญา ธรรมศักดิ์ (14 ตุลาคม พ.ศ. 2516 – 14 กุมภาพันธ์ พ.ศ. 2518)
หม่อมราชวงศ์เสนีย์ ปราโมช (15 กุมภาพันธ์ – 14 มีนาคม พ.ศ. 2518)
หม่อมราชวงศ์คึกฤทธิ์ ปราโมช (14 มีนาคม พ.ศ. 2518 – 12 มกราคม พ.ศ. 2519)
เหตุการณ์ > มกราคม - มิถุนายน

27 มกราคม - ขบวนการชาตินิยมเปอร์โตริโกลอบวางระเบิดบาร์ชื่อวอลต์สตรีท
26 กุมภาพันธ์ - คณะกรรมการผู้เชี่ยวชาญด้านภาษาศาสตร์แห่งชาติของอินเดียลงความเห็นว่าภาษากอนกานีเป็นภาษาเอกเทศ ไม่ใช่สำเนียงของภาษามราฐี
27 กุมภาพันธ์–วันสถาปนาวิทยาลัยเทคโนโลยีและอาชีวศึกษา หรือมหาวิทยาลัยเทคโนโลยีราชมงคล ในปัจจุบัน
28 กุมภาพันธ์ – เกิดอุบัติเหตุรถไฟฟ้าใต้ดินขบวนหนึ่งในกรุงลอนดอน แคว้นอังกฤษ พุ่งเลยสถานีจนชนกับกำแพง ทำให้คนขับและผู้โดยสารเสียชีวิต 29 คน บาดเจ็บมากกว่า 70 คน
4 มีนาคม – ชาร์ลี แชปลิน นักแสดงและผู้กำกับภาพยนตร์ ที่ได้ชื่อว่าเป็นตำนานแห่งภาพยนตร์เงียบ ได้รับพระราชทานเครื่องราชอิสริยาภรณ์ชั้นอัศวิน เป็นเซอร์ชาลส์ จากสมเด็จพระราชินีนาถอลิซาเบธที่ 2 แห่งสหราชอาณาจักร
5 เมษายน – เริ่มฉายขบวนการเซนไทครั้งแรก คือ ขบวนการโกเรนเจอร์ จำนวน 84 ตอน
17 เมษายน – กองกำลังคอมมิวนิสต์กัมพูชา หรือ "เขมรแดง" บุกยึดกรุงพนมเปญ
30 เมษายน
วันเปิดทำการตลาดหลักทรัพย์แห่งประเทศไทย (ใช้ชื่อภาษาอังกฤษในขณะนั้นว่า The Securities Exchange of Thailand)
สงครามเวียดนามยุติลง เมื่อฝ่ายคอมมิวนิสต์ได้รับชัยชนะในเวียดนามใต้ ทหารเวียดนามเหนือเข้ายึดเมืองไซ่ง่อน
28 พฤษภาคม - ชนกลุ่มน้อยในพม่ารวมตัวกันเป็นแนวร่วมประชาธิปไตยแห่งชาติ
1 มิถุนายน - พม่าสถาปนาความสัมพันธ์ทางการทูตกับเกาหลีเหนือ
5 มิถุนายน – คลองสุเอซเปิดใช้งานครั้งแรกหลังจากสงครามหกวัน
16 มิถุนายน – วันสถาปนาวิทยาลัยแพทย์ศาสตร์พระมงกุฎเกล้า
25 มิถุนายน - โมซัมบิกประกาศเอกราช
เหตุการณ์ > กรกฎาคม - ธันวาคม

6 กรกฎาคม – คอโมโรสประกาศเอกราช
12 กรกฎาคม – เซาตูเมและปรินซิปี ประกาศเอกราชจากโปรตุเกส
15 กรกฎาคม –
โครงการทดสอบอะพอลโล-โซยุซ: ยานอะพอลโลของสหรัฐฯ และยานโซยุซของสหภาพโซเวียต ถูกส่งขึ้นจากพื้นโลกในภารกิจเชื่อมต่อกันในอวกาศ
แสนศักดิ์ เมืองสุรินทร์ สร้างสถิติโลกชกน้อยครั้งที่สุดที่ได้ครองแชมป์โลก เมื่อชกมวยสากลครั้งที่ 3 และเป็นการชิงแชมป์โลกรุ่นไลท์เวลเตอร์เวท WBC ชนะน็อค เปริโก เฟอร์นานเดซ ยก 8
17 กรกฎาคม – อินโดนีเซียผนวกติมอร์ตะวันออกเป็นจังหวัดที่ 27
11 สิงหาคม – พระธาตุพนมในจังหวัดนครพนม ล้มทลายลง เนื่องจากความเก่าแก่และมีฝนตกพายุพัดแรงติดต่อกันหลายวัน
20 สิงหาคม – โครงการไวกิง: องค์การนาซาส่งยานไวกิง 1 ขึ้นสู่อวกาศ
16 กันยายน – ปาปัวนิวกินีประกาศเอกราช
11 ตุลาคม – Saturday Night Live วาไรตี้โชว์รายสัปดาห์ในสหรัฐอเมริกา ออกอากาศเป็นครั้งแรก
22 ตุลาคม – ยานเวเนรา 9 ของสหภาพโซเวียต ลงจอดบนพื้นผิวดาวศุกร์ นับเป็นยานอวกาศลำแรกของโลกที่สามารถถ่ายภาพขาวดำของพื้นดินดาวศุกร์ได้
28 ตุลาคม - ทีมฟุตบอลทีมชาติเปรูชนะเลิศการแข่งขันฟุตบอลชิงแชมป์แห่งชาติอเมริกาใต้ ครั้งที่ 30 ณ สนามกีฬาโอลิมปิโก กรุงการากัส ประเทศเวเนซุเอลา
22 พฤศจิกายน - สมเด็จพระราชาธิบดีฆวน การ์โลสที่ 1 แห่งสเปน เสด็จขึ้นครองราชย์เป็นพระมหากษัตริย์แห่งประเทศสเปน
25 พฤศจิกายน - ซูรินามประกาศเอกราช
28 พฤศจิกายน - พรรคเฟรติลินประกาศเอกราชของติมอร์ตะวันออกจากโปรตุเกส
2 ธันวาคม - วันก่อตั้งสาธารณรัฐประชาธิปไตยประชาชนลาว
5 ธันวาคม - พระราชพิธีมหามงคลเฉลิมพระชนมพรรษา 4 รอบ พระบาทสมเด็จพระมหาภูมิพลอดุลยเดชมหาราช บรมนาถบพิตร
7 ธันวาคม - กองทัพเรืออินโดนีเซียโจมตีกองทหารโปรตุเกสที่ดิลี และเข้ายึดครอง ผนวกติมอร์ตะวันออกเป็นจังหวัดที่ 27 ของอินโดนีเซีย
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2518
วันเกิด > มกราคม

1 มกราคม - ปีเตอร์ คอร์ป ไดเรนดัล นักร้อง/นักแสดงชาวไทย
7 มกราคม - ปิยะ ศาสตรวาหา (โป้) นักร้องวงโยคีเพลย์บอย
8 มกราคม - ศักดิ์ นานา นักแข่งรถ/นักธุรกิจชาวไทย
9 มกราคม - ไชโย ธนาวัฒน์ นักร้องชาวไทย
15 มกราคม -
ซอฟี วีลแม็ส นักการเมืองชาวเบลเยี่ยม
แมรี เพียร์ซ นักเทนนิสชาวฝรั่งเศส-อเมริกัน
16 มกราคม - สวิช เพชรวิเศษศิริ นักแสดงชาวไทย
19 มกราคม
สมจิตร จงจอหอ นักมวยชายชาวไทย
วีรินทร์ทิรา นาทองบ่อจรัส ผู้ประกาศข่าวชาวไทย
31 มกราคม - พิชิต ช.ศิริวัฒน์ แชมป์โลกมวยสากลชาวไทยคนที่ 25
วันเกิด > กุมภาพันธ์

2 กุมภาพันธ์ - อินทิรา ยืนยง (อิน บูโดกัน) นักร้อง/นักแสดงชาวไทย
6 กุมภาพันธ์ - นัท มีเรีย (นัท) นักร้อง/นักแสดง/พิธีกรชาวไทย
13 กุมภาพันธ์ - อริสรา กำธรเจริญ อาจารย์/ผู้ประกาศข่าว/นักแสดง/พิธีกรชาวไทย
22 กุมภาพันธ์ - ดรู แบร์รีมอร์ นักแสดงหญิงชาวอเมริกัน
วันเกิด > มีนาคม

14 มีนาคม
ดวงจันทร์ สุวรรณี นักร้องลูกทุ่งหญิงชาวไทย
กสิณพจน์ อภิพัฒน์กังวาน นักธุรกิจ/หัวหน้าค่ายมวย/ก.กังวาน
สตีฟ ฮาร์เปอร์ นักฟุตบอลชาวอังกฤษ
26 มีนาคม - เอกรัตน์ สารสุข นักแสดงชาวไทย
วันเกิด > เมษายน

1 เมษายน - สุธิตา เกตานนท์ นักแสดงหญิงชาวไทย
3 เมษายน - ศิลัมพา เลิศนุวัฒน์ นักการเมืองชาวไทย
9 เมษายน - ร็อบบี้ ฟาวเลอร์ นักฟุตบอลชายชาวอังกฤษ
25 เมษายน - ศรัณย์ สาครสิน นักแสดงและนายแบบชาวไทย (ถึงแก่กรรม 9 พฤศจิกายน พ.ศ. 2541)
30 เมษายน
ไมเคิล จตุรัณฑ์บุตร นักแสดงลูกครึ่งไทย-อเมริกัน
สายรุ้ง อ.สุวรรณศิลป์ แชมป์โลก WBF
วันเกิด > พฤษภาคม

1 พฤษภาคม - สุธาสินี พุทธินันทน์ นักร้องชาวไทย
2 พฤษภาคม - เดวิด เบคแคม นักฟุตบอลชาวอังกฤษ
12 พฤษภาคม - โจนาห์ โลมู นักรักบี้ชาวนิวซีแลนด์ (ถึงแก่กรรม 18 พฤศจิกายน พ.ศ. 2558)
18 พฤษภาคม
จอห์น ฮิกกินส์ นักสนุกเกอร์ชาวสกอตแลนด์
แจ็ค จอห์นสัน นักร้องชาวอเมริกัน
25 พฤษภาคม เปรียบ สุวัตถิ์ นักร้องชาวกัมพูชา
วันเกิด > มิถุนายน

2 มิถุนายน - ธนพงศ์ คล้ายพงศ์พันธ์ หรือ (ทรงพล คล้ายพงศ์พันธ์) ดิ๊บ นักร้อง นักแสดงชาวไทย สมาชิกวง บอยสเก๊าท์
4 มิถุนายน
แอนเจลีนา โจลี นักแสดงหญิงชาวอเมริกัน
ณัฐวุฒิ ใสยเกื้อ อดีตรัฐมนตรีชาวไทยและนักเคลื่อนไหวทางการเมืองชาวไทย
13 มิถุนายน - จักรกฤษณ์ คชรัตน์ นักแสดงชายชาวไทย
17 มิถุนายน
เอก ฮิมสกุล ผู้สื่อข่าว-พิธีกรชาวไทย
พิยดา จุฑารัตนกุล นักแสดงชาวไทย
20 มิถุนายน - ชญาดา ลิ่วเฉลิมวงศ์ พิธีกรหญิงชาวไทย
22 มิถุนายน - ปิยธิดา วรมุสิก นักแสดงหญิงชาวไทย
23 มิถุนายน - เจ้าชายดาเนียลแห่งซัคเซิน
25 มิถุนายน - อัลเบิร์ต คอสตา นักเทนนิสชาวสเปน
27 มิถุนายน - โทบี้ แมคไกวร์ นักแสดง, โปรดิวเซอร์ภาพยนตร์และผู้กำกับภาพยนตร์ชายชาวอเมริกา
วันเกิด > กรกฎาคม

17 กรกฎาคม - เดวิด อัศวนนท์ นักแสดงชาวไทย - ฝรั่งเศส
28 กรกฎาคม - ทากาโนริ ฮาตาเกยาม่า แชมป์โลกมวยสากลชาวญี่ปุ่น
วันเกิด > สิงหาคม

7 สิงหาคม - ฟ้าประกอบ รักเกียรติยิม นักมวยชาวไทย
11 สิงหาคม - คิโช ทานิยามะ นักร้องชาวญี่ปุ่น
16 สิงหาคม - สุนิตา ลีติกุล นักร้องชาวไทย
23 สิงหาคม - ฮวน มานูเอล มาร์เกวซ แชมป์โลกมวยสากลชาวเม็กซิโก
28 สิงหาคม - สาริน บางยี่ขัน นักแสดงชาวไทย
วันเกิด > กันยายน

9 กันยายน - ไมเคิล บูเบล นักร้องชาวแคนนาดา
16 กันยายน  - ฮูร์แบร์ตุส เจ้าชายรัชทายาทแห่งซัคเซิน-โคบวร์คและโกทา
21 กันยายน - โซลานี่ เปเตโล่ แชมป์โลกมวยสากลชาวแอฟริกาใต้
23 กันยายน - วลาดิเมียร์ ไซโดเรนโก แชมป์โลกมวยสากลชาวยูเครน
25 กันยายน - แมตต์ แฮสเสลเบค นักอเมริกันฟุตบอลชาวอเมริกัน
วันเกิด > ตุลาคม

1 ตุลาคม - อีริค โมเรล แชมป์โลกมวยสากลชาวเปอร์โตริโก
5 ตุลาคม - เคต วินสเลต นักแสดงชาวอังกฤษ
7 ตุลาคม - ภาคภูมิ แจ้งโพธิ์นาค นักกีฬาเหรียญทองเอเชียนเกมส์ และแชมป์ PABA
12 ตุลาคม - มานพ คีรีภูวดล นักการเมืองชาวไทย
15 ตุลาคม - แดนึส ชมือฮัล นายกรัฐมนตรีชาวยูเครน
วันเกิด > พฤศจิกายน

2 พฤศจิกายน - อดิสรณ์ ตรีสิริเกษม นักแสดงและผู้กำกับชาวไทย
3 พฤศจิกายน - อาเล็กซันเดอร์ เดอ โกร นักการเมืองและนักธุรกิจชาวเบลเยียม
4 พฤศจิกายน - เทพิน เลี่ยมอยู่ นักร้องชาวไทย
26 พฤศจิกายน - มยุริญ ผ่องผุดพันธ์ นักแสดงชาวไทย
วันเกิด > ธันวาคม

5 ธันวาคม - หยกไท ศิษย์ อ. แชมป์โลกมวยสากลชาวไทยคนที่ 24
11 ธันวาคม - ยอดชิงชัย ศรทองยิม แชมป์โลก WBU
18 ธันวาคม - เซีย (นักดนตรี) นักร้องชาวออสเตรเลีย
30 ธันวาคม - ไทเกอร์ วูดส์ นักกอล์ฟชาวอเมริกัน